О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 289
Взето с Протокол № 27 от заседание на Общински съвет – Чепеларе, проведено на 29.07.2021 година.

ОТНОСНО: Поемане на дълг, по реда на Закона за общинския дълг, за осигуряване на финансиране по проект: “Интегриран подход за развитие на културни и природни обекти в Чепеларе, България и Просочани, Гърция (INTEGRA_TOUR), финансиран от Програма за трансгранично сътрудничество INTERREG V-A „Гърция – България 2014-2020, приоритетна ос 2. Устойчив и приспособим към климата трансграничен регион “
Общински съвет – Чепеларе, като изслуша предложението на Кмета на Общината, Постоянната комисия по бюджет и финанси, Постоянната комисия по туризъм, проекти и инвестиции и на основание чл. 21, ал. 1, т. 10 от ЗМСМА, чл.17 от Закона за общинския дълг и чл.32 от Закона за публичните финанси
Р Е Ш И
Общински съвет - Чепеларе дава съгласие:
1. Община Чепеларе да сключи договор за кредит с „Фонд ФЛАГ” ЕАД, по силата на който да поеме краткосрочен общински дълг с цел реализацията на проект: „Интегриран подход за развитие на културни и природни обекти  в Чепеларе, България и Просочани, Гърция“ (INTEGRA_TOUR)”, финансиран от Програма за трансгранично сътрудничество INTERREG V-A „Гърция-България 2014-2020, приоритетна ос 2 „Устойчив и приспособим към климата трансграничен регион Тематична цел 6 „Съхраняване и опазване на околната среда и насърчаване на ресурсната ефективност“, Инвестиционен приоритет 6с „Съхраняване, опазване, популяризиране и развитие на природното и културното наследство“, при следните основни параметри:

· Максимален размер на дълга – 360 000 лв. (триста и шейсет хиляди лева)

· Валута на дълга – лева

· Вид на дълга – краткосрочен дълг, поет с договор за общински заем

· Условия за погасяване: 
· Срок на погасяване – до 12 (дванадесет) месеца, считано от датата на подписване на договора за кредит, с възможност за предсрочно погасяване изцяло или на части, без такса за предсрочно погасяване

· Източници за погасяване на главницата – чрез плащанията от  Управляващия орган съгласно Договор за безвъзмездна финансова помощ № B2.6c.01/31.08.2017 г.  и/или от собствени бюджетни средства.

· Максимален лихвен процент – шестмесечен EURIBOR плюс максимална надбавка от 4.083 %

· Други такси, наказателни лихви, неустойки и разноски – съгласно ценовата политика на Фонд ФЛАГ и Управляващата банка

· Начин на обезпечение на кредита:

· Учредяване на залог върху вземанията на Община Чепеларе по Договор за безвъзмездна помощ № B2.6c.01/31.08.2017 г., сключен с Управляващия орган на съответната Оперативна програма, постъпващи по банкова сметка, вземанията за наличностите по която, настоящи и бъдещи, също са обект на особен залог; 

· Учредяване на залог върху постъпленията по сметката на Община Чепеларе, по която постъпват средствата по проект Интегриран подход за развитие на култуни и природни обекти  в Чепеларе, България и Просочани, Гърция“ (INTEGRA_TOUR) по Договор за безвъзмездна помощ №  B2.6c.01/31.08.2017 г.;

· Учредяване на залог върху настоящи и бъдещи парични вземания, представляващи настоящи и бъдещи приходи на общинаЧепеларе, по чл. 45, ал. 1, т. 1, букви от „а“ до „ж“ от Закон за публичните финанси, както и трансфери за местни дейности, включително обща изравнителна субсидия, съгласно чл. 52, ал. 1, т. 1, буква „б“ от Закона за публичните финанси, включително и тези, постъпващи по банкова сметка, вземанията за наличностите по която, настоящи и бъдещи, също са обект на особен залог;

2. Възлага и делегира права на Кмета на Община Чепеларе да подготви искането за кредит, да го подаде в офиса на „Фонд ФЛАГ” ЕАД, да подпише договора за кредит и договорите за залог, както и да извърши всички останали необходими правни и фактически действия за изпълнение на решението по т. 1.
Общ брой на общинските съветници: 13

Гласували: 11
Анета Пашалиева: “ЗА”



Румен Стрински: “ЗА”


Гинка Хаджиева: “ЗА”



Слава Пепеланова: “ЗА”

Екатерина Петрова: “ЗА”  



Стефан Кондилов: “ЗА”

Лина Иванова:“ЗА”




Стоян Андреев: “ЗА”

Пантелей Мемцов:“ЗА”



Филип Делисивков: “ЗА”


Росица Черпокова: “ЗА“





 “ЗА” 11
“ПРОТИВ”0
“ВЪЗДЪРЖАЛ СЕ” 0






ПРЕДСЕДАТЕЛ НА ОБЩИНСКИ

СЕКРЕТАР:……………….


СЪВЕТ - Ч Е П Е Л А Р Е: ……………………..  
/СИЛВИЯ БЕЛЕВА/





/ПАНТЕЛЕЙ МЕМЦОВ/
